
मधासें मगागु छत्वाःचा खें 


नेपालभाषा - इतिहासया ज्वलंकथं स्व. इतिहास शिरोमणि बाबु 
राम आचायया निपु लेख मुना “ नेवाः, नेवा: भाय्‌ व संस्कृत ” नामं थ्व सफ्‌ 
पिथना च्वना । थुकिया अनुवादक भाषाजवा भाजु स्वयम्भुलाल श्रेष्ठ खः । 


श्व निपु लेख -१. नेपाः, नेवाः व नेवाः भाव २. नेपा:या प्राचीन मल 
संस्कृति -यको द॑ न्हापा सांस्कृतिक संघया पत्रिकाय्‌ पिदंगु खः । लिपा हाकनं 
नेपाः, नेवाः व नेवाः माय ” छपु लेख “नवकुड्ज” पत्रिका बर्ष ५ भ्रंक १ 
स पिदंगु जुल । 
थ्व निपु लेख-नेपाल भाषाया निति जक मख, नेंपा:या इतिहास निर्माणया 
निति न उलि हे महत्वपूर्ण जू । उकि हे अनुवाद जुया “सितु” पत्रिकाय्‌ पिदंगु 
जुइ = १. नेपाः , नेवाः व नेवा:माय - दें ६ ल्या: ३२ 
२, नेपा:या प्राचीन मूल संस्कृति - दं & ल्या; ४६, 
थथे महत्वपूर्ण लेख जुया हे निपु जक जुसाँ मुना सफूया रुपय्‌ पिथनेगु ज्या 
जगु खः। थृकि - | 


१. नेपालभाषा कया क्याम्पसय व्वनाच्वोप पासापिन्त यको ग्बहालि जइ । 
२. जाति भाषाया ममता दुराप सकसिनं व्वने बहज व, प्र रणा लुइ । 
३. इतिहास निर्माण याइपि विद्दतवगया निति छगू ज्वल जुइ । 


अस्तु 
बखंबाहाः, शहीदशक्रमागं, यल छत्रबहादुर कायस्थ 
नेपाल सम्बत १०९९ गं ला ३० अध्यक्ष 


साहित्यया मूलुखा 


नेपाः, नेवाः व नेवाः भाय 


१. नेपाल व नेवार शब्दया व्युत्पत्ति 


थनि प्यसःदं [प्यंगु शताब्दी] न्ह्योया छम काव नेपाल 
शब्दया व्युत्पत्ति यायेत ने! नांया मुनिया कल्पना याना नेन पालन यागु देश 
जूगुलि नेपाल? धंगु नां जगु खः धका ब्वनिपित कग: लायेत संगु खः । वयकलं 
थःगु सुबिधाया निति मेथाय्‌ नेयाः थासय्‌ नेमि’ प्रयोग यागु खः ।२ थ्व जुल 
ह्वापाया मनया खं । थोंकन्हेया वेज्ञानिक युगया विद्वान प्राध्यापक सिलव्यां 
लेवी 'पन्च' शब्दं 'पांचाल' शब्द जगु दसु कयना फेदीयात धाइगु 'नीप' शब्द 
'नेपाल' शब्द जगु खें धका धयादीगु दु। ` तर 'पञ्च' शब्दय्‌ आल प्रत्यय 
स्वाना 'पःच्चाल' जुइफु ! 'नीप ाब्दय्‌ च प्रत्यय स्वाना नेपाल' जुइगु 
नियम संस्कृत व्याकरणय्‌ मदु । थ्व तद्वित प्रत्यय स्वात धायेवं म्‌ शब्दया 
ह्वापांगु स्वर वृद्धि जुइमागुलि 'नेपाल' जुइफु नेपाल मखु । थ्वजोजु तक मेपिसं 
नं यागु दु । आः अजोगु तकं तोता लोगु बिचाः याये मालाच्चंगु दु । 


नेपाल व नेवार शब्दय आपालं जोलागु खना डाक्टर टामस 
थंगं छु छगु म्‌ शब्द विकास जुया थाप निगु शब्द दत जुड धका बिचाःयागु 
व सर जाजं ग्रियसनं थ्व. खंयात समर्थन यागु खः ।४ तर प्राध्यापक टनेर 
१. ने नाम्ना मुनिना पूर्व पालनात्पुण्यकमंणा । 
इदं हि हिमवत्कुक्षौ नेपाल इति चोच्यते॥ Le 1४०७०], ४0] 11. 
P. 67. 
नेमे त्वमस्य क्षेत्रस्य सुनोग्रणो भव । (उध्द्त पशुपतिपुराण) 
Sylvan Le’vi-Le Nepal Vol 11. P. 50. 
Linguistic Survey of India, Vol. 111. Part IP. 
213. 


क डीड पक 


(१) 


भाजु थ्व खँयागु खण्डन याना 'नेवाल' शब्द विकास जुया 'नेवार' जगु खेः 
धका थःगु प्रसिद्ध नेपाली अंग्र जी कोषय, च्वयादोगु दु । परन्तु शब्द विकांसया 
लियमयात बांलाक विचार यात धा:सा त नेपाल शब्द नेवार शब्द जुइफे, न 
नेवार शाब्दं नेपाल हे । थ्व विषये यंग व ग्रियसंतका निरूपण ठीक थें च्यं । 
तर छु शब्दं विकास जुया थाप निगु शब्द दत धका बिचा: यायेत मुर्मो बा 
तामांग भायया न्यार्वा शब्द पाखे ध्यान बीमा । न्यार्वा धंगु तामांगतय्‌ छगू 
थर खः। इमिगु धापु कथं नेवाः व तामांगया हि स्वाकज्याना न्यार्वा जगु 
खः। 

नेपाल शब्दया दकसिवे लिपा 'ल कार व नेवार शब्दया 
लिपा 'र' कार दु। थुपि निगुली ह्वापांगु गुगु खः धका बिचाः यायेत थाप 
निगु शब्द दकसिबे ह्वापां गुगु गन छयला तःगु दु, विचा: यायेमा । नेपाल 
शब्दया प्रयोग उत्तर भारतवषया द्भापांह्य मौर्य जुजु चन्द्रगुप्त [इ. सं. प. 
३२१-२६७] या मंत्री कोटिल्यं दयेक्‌गु अथंशास्त्रय्‌ खनेटु ।६ उको नेपाल 
पाटलिपुत्र [थोंकन्हेया पटना] वनोगु 'भिङ्किसी' नाया लाढोया बयान 
बिया त:गु दु । थुगु इलय्‌ बिहारय्‌ चलेजुया च्वंगु मागधी भाषाय्‌ 'र' कारया 
उच्चारण मज्‌ । वया थासय्‌ न्ह्यावले 'ल' कार छश्चलीगु | जुज्जु अशोकं नापं 
[इ. सं. प. २७४-२३७] थःगु शिलालेखय्‌ थःगु पदवि 'राजा’ था थासय्‌ 
'लाजा' च्वयातःगु दु 1° उकि स्थानीय नेवार शब्द पाटलिपुत्रय्‌ 'नेवाल' धाइगु 
व थुकियात हे कोटिल्य संस्कृत भाषाय्‌ कागु खनेदु । संस्कृत भाय खल्हा- 
बल्हाय्‌ मछ्योणालि उको विकास जुइगु शक्ति मदु । उगु भाषाय च्वंगु थ्व 
वेगुण देशवाशो जुया थ्व शब्द उगु बखतंनिसं चले जुया बया च्वन । 


5. A Narbais the progency of intercourse between 
a Murmi and a Newar. The Narba has the 
highest social standing amongst the Atharajatt, 
and ranks nearly equal to the Barathamang. 
(Vansitarth: Gurkhas, P. 142) 

६. कोटिल्य-भष्टप्लोतिसङचीोत्यां कृष्णा भिद्धिसो । 
वषंयारणमपसारक इति नपालकम्‌ ॥ (कोटिल्यः अर्थशास्त्र, २ अधि ११ 
अध्याय ३० प्रकरण) 

७, अझोकया शिलालेख 


(२) 


अभाग्यवक्ष, नेवार शब्द ह्वापा ह्वापा छयलातःगु खने मदु । 
फिच्यागुगु शताब्दी नेपालय्‌ चरि यूरोपवाज्लीतस च्वगु नेपाःया वतान्तय थ्व 
शब्द ह्वापा छचलातःगु खनेंदु । तर नेंपार व नेवार शब्दया दथ्‌इ च्वंगु छग: 
आख; जक पाना च्वंगु दु । म्हुतुया छगु हे अवयव हहाइगु ह्वापांगु आखः 
थाकुगु व्यञ्जन व लिपाया कोमल व्यञ्जन खः । अपु पाखे लीगु सनतयगु 
स्वभाव हे, तर 'प' छंकोलं 'व' मजुसे छका 'ब' जगु अनुमान दु । अर्थात, 
मेपारं नेबार अले नेबार नेवार जुइगु स्वाभाविक खः। थ्व क्रम न्यार्बा शब्दय्‌ 
खनेदु । थुकी आतक नं 'ब' 'व' मजनि । थ्व शब्द ज्याबले संय्‌ भाषया पा 
प्रत्ययया प्रभाव लागु खनेदु ।” मुर्मोतसं संय्‌ लामापिनिगु पाखं बोद्ध धमया 
शिक्षा कागुलि गुरूया भायया प्रभाव लाइगु स्वाभाविक हे खः । 


नेपार शब्दया व्युत्पत्ति वा खास अर्थ छु !घंगु न्ह्यसः वयेफु । 
थ्व बारे छगु दृष्टान्त बीगु उचित ज्‌ । मधेया ग्वाः व मगही भाय्‌ धका जोलि- 
जोगु निगु विशेषण शब्द छ्यलेगु या । थाप निगुलि मगध शब्द विकास जुया 
दुगु खः धापेफु; तर थ्व मगध शब्दया अर्थ व व्यृत्पत्ति धायेमफु । थ्व हे हाल 
नेपार शब्दया ख। । 


२. नेपाल शब्दया सामान्य व व्यापक अथं 


बाग्मती खसिया फुसय्‌ च्वंगु १६०८ २० माइल ताहागु गाः 
परापुर्चकालनिसे नेषाःया केन्द्रस्थल जुया वयाच्वंगु दु । थनया हे पुलांगु गांचात 
विकास जुजु थोंकन्हेया यल, ये व ख्वप दे जगु खः । रक नेपार जातिया 
मछे प्राचीन नेपाः थ्व हे गालय्‌ जःखः तक लिकुना च्वंगु खनेदु । भगवान 
बुद्ध [इ सं. प. ५६३-४८३] या अन्तिम इलय्‌ कपिलवस्तु विध्वंस जुसंलि 
बिस्थेंबया शरणाथों जुया वयि थः देमितयूत नापलायेत वसपोलया मूशिष्य 
आनन्द 'मिक्षु थ्व हे मालम्‌ बिज्यागु जुल । ` चन्द्रगुप्त मोयया इलय्‌ अनिकालं 


८. हाम्रा भाषामा (खय्‌ भासय्‌-ही.) घरका नाममा 'आल' प्रत्यय जोडिन्छ 
जस्तो डोटचाल, खनाल । यसे अर्थमा भोटिया भाषासा 'पा' प्रत्यय 
जोडिने गरेको देखिन्छ, जस्तो स्यार (पुव ) मा रहने स्यार्पा, दुक (बिजुली 
देश अर्थात घर्मा) मा रहने दुक (पा?-ही.) इत्यादि 


9. Le Nepal, Vol III P. 183 


सतेयागुलि जन महात्मा भद्रवाहु नं थन हे वया छुं दै च्वना: बिज्यागु ख: 1१९ 
अशोकया निर्वाण लिपा थ्व हे व्यासी [गालय्‌ ] बौद्ध धमंया चेत्य [ चीबहा: ] 
व बहा: दयेकल । लिच्छवी जुजुपिसं थन हे देगः थापना यात । थन हे 
राजधानी याना लिच्छवी, बेस, मल्ल जुजुपिसं तातापाक तकं शासन यांत | 
उकि नेपा:मितय्‌ सांस्कृतिक स्मारक ब्याक्कं गालय्‌ हे आपालं लावन: । 
उकि साधारण व्यदहारय्‌ नेपाः धका थ्व हे गाःयात काइगु चलन । तर थ्व 
थासय्‌ च्वंगु राजधानीं शासन याक्को प्रदेशयात नापं स्वाका व्यापके अर्थय्‌ 
नेपाल शब्द व्यवहार या । विदेशीतस च्वेया साधारण अर्थय्‌ थ्व शब्दयात गनं 
छ्यगु खनेमदु; न्ह्याथाय्‌ न व्यापक अर्थय्‌ छ्यलातःगु खनेदु । अयसां नेपाः 
दुने साधारण अथय्‌ नं छ्यलेगु चलन दुगुलि थ्व भेद सीमदयेकेत थ्व केन्द्र 


स्थलया गाःयात नेपाः गाः वा नेपाल उपत्यका धायेगु चलन जगु दु । 


नेपारतय्‌गु बखतथ्‌ व्यापक रूपय्‌ नेपाल शब्द गन तकया 
प्रदेशयात उवं जुड धका ठकान याना धाये थाकु। बुद्धया इलय्‌ थ्व नेपाःया 
जलाखलाय्‌ दखिन पाखे [यिता] वजि व मह्लतयुगु प्रजातन्त्र शासन दुगल 
ह्वापां ह्वापां नेपारत नं प्रजातन्त्रया रूपय च्वना च्वंगु जुड धका कोछोफु । 
शिझुनागवंशी जुजु अजातशत्रं [इ. सं. प. ४९१-४५९ ]थृपि निगुलि प्रजातन्त्र 
यात कोथला थःगु सा्राज्यय्‌ दुकासंलि नेंपारतय्‌ नं राजतन्त्र जुइगु स्वाभाविक 
खः । फिप्यंगुगु शताब्दीया आखिरपाखे च्वयातःगु छगु वंशावलीयागु ग्रियर्सनं 
साप हे तारीफ यागु दु।११ थ्व सफ्‌ नेपाःया सरकारी सफकुथी 'गोपालराज 
वंशावली नां जुया च्चंगु दु | थुकी लिच्छवित वथा राज याये न्ह्योयापि ३२ 
ह्य किरात जुजु पिनिगु नां बियातःगु ढु । इपि नेपार जातिया जुजुपि खः । 
भारतवषंया पूर्वोत्तर प्रदेशय्‌ च्वंपि आग्नेय देशी जनताया संस्कृतः भाषाय्‌ 
किरात धायेगु चलन दु । उकि नेपाःया नेपारत न॑ आग्नेयदेशो गतिया 


10. Le Nepal Vol. II P. 65 
11.L.S, 1 Vol. III PartIP, 214 


(४) 


खनेदु । २ 

ईसवी संबतबे निगु शताब्दी न्ह्योनिसें च्वगु महाभारतय्‌ 
नेपाःया नां मढुगु छगू अनौठागु खं ख: 1१२ थ्व लेख नेपाःथा किरातराज्यया 
अन्तिम शताब्दी पाखेयागु खः । थुकी नेपा:या नां मब्यूसा न॑ दिग्विजयपर्वय्‌ 
भीमसेन पूर्व पाखे वया विदेह देशय्‌ च्वना एन्द्रपवत सतिक ह्वयह्वा किरातया 
अधिपतितयृत त्याकल धका च्वयातःगु दु । ० थ्व खं सत्य धका हे धाये 
फंमखु । अयूसां थुकि ग्रन्थ च्वगु ईःया अवस्था सीके आवश्यक जव । थुगु 
विदेहय थोंकन्हेया दरभङ्गा, महोत्तरी व सप्तरोया जिल्ला ला । अन पर्वत 
धाये लोगु पहाड महाभारतया सिधुलिगढीया गु खः । नेपा:या केन्द्रस्थल ई:या 
विदेह पाखे वनेगु म्‌ ल थ्व हे गु वंगु खनेदु । उगु इलय्‌ थ्वया जःख: चिचीधं- 
चागु न्हयगु किरात राज्य दुगु सीदु । उको मध्ये छगु अवश्य नं नेपाःया राज्य हे 
जुड, मेगु तराईया थारूतयगु राज्य जुड । ल्यंगु न्याग्‌ राज्य पहाड खण्डया 
थामि,. खस्ब्‌ आदिया जुइ । थ्व लेखं थ्व शताब्दीतक नेपारया राज्यया पर्व व 
पश्चिम पाखे नापं आपालं चिचीधंचागु किरात राज्य दुगु सोदु । इसवी संबतया 
ह्वापांगु शताब्दो लिच्छवितसे नेपारतय्‌त चीका ह्वापांगु आर्य राज्य खडा 


१२. संस्कृतया किराँत शब्द व कोगु भाषाया (खय्‌ भाय्‌-ही.) किराँत शब्दया 
अथय आपाल पा । सकवानी सेन जुजुपिस भिन्यागुगु शताब्दी मग:तय्‌गु 
बस्तोयात 'मगराँत' धका नां छत । थुमिसं भिखंगगु शताब्दी दुधकोसों 
पुर्वया पहाड प्रदेश व सप्तरी, मोरङ्कया तराई नं त्याकल । दूधकोसों 
पर्वया मनत किरात हे खः। तराईया बाशीतसे थुमित हेस्याना 'किरूवा” 
घोइगु । थ्व हे किरूवा शब्दं मकवानीतसे मगरात धाये थें 'किरात' धका 
इमिगु थायया नां छत । .उकि किरात धेंगु थायया नां जगु व किरात 
धेगु जातिया वंशया नां जूर्गाल थ्व अन्तर तयेमा । सारांश थ्व खः कि 
किराँतया मनूत किरांति जक किरात मखु | थ्व भेद मथ्‌ गुलि नेपाःया 
किराँत जुजु धोप किराँती हे खः धेगु छह्य वंशावली च्वमियात लगे जुल । 
स्वयादिसं Wright's History:of Nepal P. 109 


१३. कर्णादिग्विजयपर्व नेपाःया नां लागु दुसां अनुक्रमणिकाध्याये थ्व पर्वय्‌ च्वया 
मतःगुल लिपाया क्षेपक थं उवं । 


१४, सभापवं अध्याय ३१, श्लोक १५ (निर्णयसागर ) 


(५) 


थासंलि प्यंगुगु शताब्दी थुपि ब्याक्क किरात राज्य ह्वना नेपाःया ढुने छपांय 
जगु खनेदु । 

लिच्छवितयगु ईःया नेपाःया लागा प्रष्ट उल्लेख जुयाच्वंगु 
लेख गर्ने मदु । गुप्त सम्राट समुद्रगुप्तया इ. सं. २५० पाखेयागु प्रथागय च्वंगु 
अभिलेखय्‌ कामरूप [आसाम] व कतृ पुरया [कुमाउं] दथइ नेपा: तयात:गु 
दु 11४ कामरूप व नेपाःया दथुया प्राकृतिक सोमान्त टिस्ता खुसि खनेदु। तर 
थुखे पाखे अनुमानया जक भर । नेपाथ्या प्रतापी जुजु मानदेव [४६४-४९१] 
यागु चंगुया शिलालेखय्‌ वय्‌कलं गण्डको छिना विद्रोही जुजुयात बुका मल्ल- 
पुरी त्याकग्‌ बयान दु ।' ° उगु बखतय्‌ काली खुसिया सिथय्‌ पवते मल्लतयगु 
शासन थापित मजूनिगुलि थ्व मल्लपुरो कर्णाली खुसिया ब्यासी च्वंगु खंनेदु । 
न्हयगुगु शताब्दीया पुर्वाद्ध य्‌ नेपालय्‌ पह्य प्रसिद्ध चिनिया लेजुबा युआनच्वांगं 
थ गु भ्रमण वृतान्तय्‌ नेपाःया घेरा ४००० ली दु धयातःशु दु। 17 ३ लीया 
१ माइलया ल्याखं थ्व घरा १३३३ माइल जव । थ्व ल्याखं ८ उगु ई:या नेषाः 
हानि टिस्तानिसे सखिकालेक अर्थात्‌ इलासंनिस प्यूठानतक न्यनाच्वंगु खने दु । 
गु गुगु शताब्दीया शुरूइ काश्मौरया जुजु जयापीड नेपालय्‌ हता: बबले नेपाःया 
जुजु वमंदेवं काली गण्डकों उखेया छगु तःधंगु खुसिया सिथय च्बना ल्बागु 
खः ।'९ थ्व तःघंगु खसि भेरी वा कर्णाली जुइफु । तर इ. सं. ८८० स लिच्छवि 
राज्य फुना बेस राज्य जुसेलि नेपाः राज्यया अवनति शुरू जुल। ५०० दें 
थ्व राज्य कायम जवले सीमानाय्‌ उत्तर पाखे संदेशं त्यला हयाच्वंगु व 
सिगलिलां पूर्वया पहाडखण्ड नेपालं तोफ्यूगु थं च्वं। पश्चिम पाखेया मल्ल 
राज्य बिलकुल स्वतन्त्र जुड धु कूगु जुल । दक्षिण पाखे ने सिमरोसगढया कर्णाट 
जुजुपिस पूर्व पाखेया तराई दखल याना नहूगु राज्य स्वन । थोंकन्हेया बुटवलया 
तराई पश्चिमया मल्ल जुजुविसं काये धु कग जुल । अयनं सिंगरलिलांनिसे सखि- 
कालेक तकया पहाडखण्ड नेपाल्‌ दुने लानाच्वंग खनेदु । 


15. Gupta Inscriptions (Fleet), 1?, 8 

16. Le Nepal, Vol. IF. 14 

17. Bill Buddhist Records ofthe wescern world Vol 

18. Chambers Dictionary 

१६. राजतरगिणी अध्याय ४, ५३०५४१५ 


(६) 


बेस राज्य न्हने छगु शताब्दी न्ह्यवोनिसं लायकया थवंथ:या 
ल्वापु व परचक्रोया आक्रमणं तज्याये धुकग खः। इ. सं. १३८० स अन्तिम 
बेस जुजु अजु नदेव वा अजु नमल्लयात लिकया वयक:या मन्त्रोतसे स्थितिमल्ल 
नांयाह्य छह्य राजपुतयात रार्जासहासनय्‌ त:गु जुल । अले व नेपाः राज्य 
कदला २०० दंया दुने काठमाडौं, गोर्खा लमजु ग, तनहु, मकवानपुर आदि 
थ्यंमथ्यं ३० गु राज्य दवन । अयनं त्रिशुलोनिसं तामाकोसीतक महाभारतया 
उत्तर पाखे च्वंग यं, यल, ख्वप व दोलखाया प्यंगू राज्यया 
जुजुपिसं थःग शासन क्षेत्रयात नेपाः धया हे च्वन। उक नेपाल 
महात्म्ये थ्व हे भागयात नेपाः धयात:गु दु । तर लिपा दोलखाया जुजुपिसं 
थःपित नेपालाधिपति मधासे दोलखाधिपति२० धासेलि नेपाःया सीमाना झन 
कय्‌कुना पुर्व सीमाना सुनकोसी जुन । ये, यल व ख्वपया महल जुजुपिसं 
जक लिपातकं थ:पित नेपाःया जुजु धया च्वन । गोरखा, पाल्पा, मकवानपुर 
आदिथा जुजुपिसं थःगु राज्ययात नेपालं पिने भाःपीग्‌ । 

गोरखाया श्री ५ बडामहाराज पृथ्वीनारायण शाह इ. सं. 
१७६९ स वतमान नेपाः राज्यया नी स्वना ये यात राजधानी याना नेपा:यात 
हानं छपाथ्‌ यायेगु स्वसंनिसं नेपाःया बिस्तार जोडतोडं बढे जुया हानं १७९२ 
तके पुवं पाखे टिस्ता खुसि तक पश्चिम पाखे अलकनन्दा खुसि तकया लागा 
नेपाः धाल । इ. सं. १८०५ स पश्चिमपाखे सतलज तक नेपाःया लागा थ्यन | 
उकि इ. सं. १८११ स छापेजूग श्रंग्र जी विश्वकोषय्‌ बियातःग बॅकिपाय्‌ 
[मानचित्र] सुखीम, कुमाउ गढवाल व सिमला जिल्ला नापं नेपाः दुने 
थ्याकातःगु दु । इ. सं. १८१६ स थ्व नेपाःया लागा कयकुना पश्चिम पाखे 
महाकाली खुसि व पुर्वं पाखे सिगलिला पहाड व मेची खुसि कायम जुल । 
थौंकन्हेया नेपाःया अर्थ थ्व हे सीमाना दुनेलागु भूभाग जग्‌ दु । थ्वहे भूभा- 
गया मनूतयूत नेपाली धाइ। थ्व हे भूभागय्‌ राष्ट्र भाषा जुयाच्चंग खस कुरा वा 
परवतिया बोलो 'नेपाली' धायेगु यात । 

खःजा नेपार जातिया नामं नेपाल शब्द दत । तर ताहाःगु 


ईःया फेर व नेपार जातिनाप नेपाल इाब्दया सम्बन्ध बिलकुल 
त्वादले धु कल | वया भाय लिसे थोकन्हेया नेपाली भाषाया सम्बन्ध मदु । 
नेपार शब्द नेवार शब्द दुगु जसां नं नेपार गृह्यलिसे थोंकन्हेया नेवाः तयग 


' २०. स्वयादिस येया म्युजिमय्‌ च्वंग वहया तके -- 'दोलषाधिपति श्री श्रो 
जयेन्द्रसहदेवस्य पट्ट महादेवी स्त्री विजयलक्ष्मी महादेव्या: 


(७) 


खालि भाषाया सम्बन्ध जक खनेदु; अर्थात्‌ नेपार जातिया भाब बिकास जुया 
थौंकन्हेया नेवाः भाय्‌ दुग थं च्व॑ । परन्तु नेपारतय्‌ वंशधर थोंकन्हेया नेवाःत 
खः धका कदापि धाये फमख्‌ । अथे जूसां नेवाः भाय्‌ ल्हाइपित हे नेवाः 
धायेगु परिभाषा दया च्वर्गाल व मेगु विक्षेप परिभाषा मढुगु नेपारया वशधर 
नेवा: खः धेथे च्वनो । थ्व श्रम तंकेत नेवाः भायया परिचय थन बीग आवश्यक 
खना । 


३. नेवाः भाय्‌ 


नेपा:या पहाडखण्डय्‌ च्वंपि याकथुम्बा, खम्बु, सुनुवार, थामि, 
भुमि आदिया भाय थें हे नेवा: भाय्‌ नं बर्मा [तिब्बर्मो ] परिकारया भाय खः 
धका भाषाविज्ञानीतसे निर्णय यागु दु ।! खः नं थुपि ब्याक्क भायूया संस्कृत, 
हिन्दी, नेपाली आदि भारतीय आर्य भाषाया बोलोलिसे छु छु प्रकारया 
सम्बन्ध मदु । खः जा नेपाली भाषाथ्‌ अरबी, फारसी व ग्रंग्र जोया शब्द 
ढुथ्याथ नेवाः भाषाय्‌ नं भारतीय आये भाषाया व संय्‌ भायया आपाल शब्द 
दुहां वया च्वंगु दु । तर ल्याः्या शब्द व क्रियापदया आय भाषालिसे छु 
सम्बन्ध मदु । शब्दकोष व व्याकरणया नियम नं ब्याग: । प्रियर्सनया धावु 
कथं थाप ब्याकक भाय्‌ संय्‌ भायुया कचामचात खः । तर संय्‌ भायलिसे नेवाः 
भायूया उलि हे अन्तर दु, गुलि याकथृम्बा आदिया भायूलिसे । 


हिमालयया थाप अनार्य भाय्‌ निगु समुदायले इनाच्वंगु डु । 
गुग॒ भासय नां नापं व क्रियापद नापं सवेनाम स्वाये ज्यू, छगु सर्वनासिक 
समुदायले व मेग॒ असावंनामिक समुदायले । गये थाकथुम्बा [तमोर खु] या 
भाषाय्‌ - “छह्म मनया निह्म काय्‌ दु' धायेत “लोच्छा यामि थिक-ले नेच्छो 
कु-सा वीयी-छी” धायेमा । थुको लोच्छा=सु', यामि नमन्‌ , थिक्‌-ले = 
छहा-याके, नेच्छी =निह्म, कु-सा वया मचात, वीयीछी =दु-इप । थन मां 
व क्रियापदय्‌ नापं सबेनाम शब्द 'कु' व 'छी' क्रमशः स्वानातःगु दु। थ्व हे 
खंपुयात खम्बुया छगु भासं “निक्‌-पु मिन्‌-पो सक्‌-पु यु-चमो' धाइ । थन 
निक्‌-पु= छहा, मिन्‌ पो = मनया, सक्‌-पु =निह्या, यु-चु = वया कार्याप, मो = 


२१. 1. 5. 1. ४०]. Pa] स थ्व निर्णय व उदाहरण स्मेत बिया- 
तःगु दु स्वया दिस -पृ.१९९ 


(०) 


दु । थन नास शब्दय्‌ जक 'यु' स्वानातःगु दु । थ्व हे खँपुयात नेवाः भासं थथे 
धाई- “छम्ह अनया निह्य कायढु।” थन नाम व क्रियापद नाप सवनाम 
स्वानातःगु मढु । तर संख्यावाचक शब्दनाप नेपाली भाषाय्‌ आवश्यक जोवधारी- 
यात धाइगु हा शब्द मागुलि स्वानातःगु दु। 'दु' थ्व क्रियापद वर्तमान कालय्‌ 
नं छथ । 
सनातन धर्म कयातःपि सगः व बोद्ध धर्म कापि गुरूग, मुनि व स्यार्पाया 
तथा,निगुलि धम साने याइाप नेवाःतय्‌ भाग्‌ असाबनामिक खः । थपि निर्णालि 
धमं सञ्चय याकथुम्बा, खम्बु, धिमाल, थामि, हाय्‌, चेपांग आदिया भाय 
सावंतामिक खः। इ.सं. १८२९ निसं सुनुवारतसं सनातन धर्म ज्वनेगु यात । 
उगु हे का श्रो हजसन इमिगु भाय्‌ जॉचेयाबले सावनामिक खंगु खः । परन्तु 
५० द॑ लिपा ग्रियसंनं जाँच याबले असाबनामिक खन ।-२ थलि ह्यो ईःया दुने 
खपु ज्यायेगु पह:हिला सावेनामिकं असावंनामिक जूगुया कारण धर्म गुरू जाप 
असार्वनामिक नेपाली भाय्‌ ल्हाइपि ब्रम्हृतय्‌गु सहवास हे मगःतयगु भाव नं 
सार्वनामिकं असार्वनामिक जगु थे च्चं। सँय्‌ भाय नं असानंनामिक खः। थ्व 
हे संय गुरुपनिगु सहवासं गुरुङ, मुम व स्यार्पातय्‌गु भाय असारवंनामिक 
जगु अनुमान या -। विहारया पहाडी प्रदेशथ्‌ च्वंपि संथाल आदिया घुण्डा 
भाय्‌ नं सार्वनामिक खः । थुमित भाषाविज्ञानीतसं आग्नेय देशी भाषा 
परिवारया कचाय्‌ दृथ्याका त:गु दु । नेपाःया पूर्वं तराई पाखे च्वाप सतारतसें 
नं संथालतथ्‌गु भायलिसे जोलागु भाय्‌ ल्हाइगु। उक्ति नेपाःया थोंकन्हेया 
सार्वनामिक भायूयात नं आग्नेया देशी परिवारय्‌ दुथ्याकेगु उचित जुड ।२२ 
अग्नेय देशो भाय्‌ ल्याइपि जातितयेत संस्कृत भाषां किराँत धाइ धेगु खं 
च्चे हे च्चये धुन । मगः आदिया भाय्‌ नं न्हापा सार्वनामिक खनेदुगुल थाप 
ब्याकक किरांतय्‌ दुथ्या । थुगु ल्याखं नेपारतय्‌ भाय्‌ नं थथे हे आग्नेय देशी 
जगल किरात धागु खः धेगु अनुमान यागु खः। 
नेपारतय्‌ भायया नमुना गर्ने खने मदुसां नेपा:गालय्‌ च्वंगु लिच्छवि 
जुजुपिनिगु संस्कृत भासं च्वयातःगु शिलापत्रय्‌ दुगु असंस्कृत शब्द नेपारतयगु 
'भायया शब्द खः धगुलो छ सन्देह मदु । उगु असंस्कृत शब्द संज्ञावाचक खः । 


22. L.S. 1. Vol. IIT, Part 1.0. 199- Sunwari 
23. Northe and Morris-The Gurkhas, pp 66 

नसूनाया निति छपे जुड धुकगु घ सजूनिगु शिलापत्र छु नां थन ल्ह्याया-- 

क) ग्वलय्‌ च्वंगु रत्नसंघया छापे मजूनिगु शिलापत्रय्‌ गांया नाँ 
दुलड, खेपुङ, दु प्रक, ह्यास्प्रिङ, खेतम्‌ । 

(ख) ख्वपया तुलाछ त्वा:या शिवदेवया छापे जुड धु कग शिलापत्रय 
गांया नां--खुपुङ। ? ० 

(ग) यलया तझ्या: त्वाःया जिष्णुगुप्तया छापे जुड धु कूगु शिला- 
पत्रय 2५ गांया नां-थम्थ्‌, गांगुल, असिद्धा, कर्डप्रङ, कंकुलड । 

(घ) सतु गया शिवदेवया छापेमजनिगु शिलापत्रय्‌ गांया नां-काटड, 
फिरङ। जगातया नां-कट्टारक, कुधुठ्र । 

(ङ) यलया नरेन्द्रदेवया छापेमजूनिगु शिलापन्नयू करया नां -भटा, 
मोप्चोका, पोटाल्जा । 


नेंपार जातिया राज्य न्हंगु प्यसः, न्यासःदं लिपाया शिलापत्रथ्‌ वगु थ्व 
संज्ञावाचक नां थपायसकं कणकट धासेलि न्हापाया ला झन हे कणकट जुड । 
थौंकन्हेया सावेनामिक भायया खेंग्वः न॑ कर्णकट ज्‌ । कर्णकट जुइगुनं सावंना- 
मिकया लक्षण खनेदु । असार्वना!भिक जुयावं वसेलि कर्णकट्ता (छापहः) तना 
श्रुतिमधुरता (नायुण्ह:) जुइगु नियम खनेदु । भारतीय आय भाषाया प्रभावं 
थौंकन्हेया नेवाःभाय्‌ थपायंसक न्यनेयइपु कि उलि नेपाली भाषा (खय्‌ भाय्‌) 
नं मज । थ्व दृष्टान्तं थ्व सीदत कि नेवाः भाय्‌ थौंकन्हे असार्वनामिक जूसां नें 
न्हापा न्हापा सावेतासिक ख; व भाय ल्हाईपि मनृत किरात ख: । 


४. थोंकन्हेया नेवाःतय्‌गु नस्ल (१०००) व वृतान्त 

: नस्ल ह्यसीकेगु न्हापांगु कस खः मनतयृगु ह्याया बनावट । आर्य नेस्लया 
लक्षणय्‌ ऊन तुयू बा तुयू तुयू धाइगु म्हथिक तःघिक ताहाः व च्वामु न्हाय, चाक 
ग्वाय्‌, तब्यागु कपाः ततग्वगु सिखा मुख्य खः। कश्मीर व पञ्जाबया आर्यतयके 
थोंकन्हे नें थ्व लक्षण अपो खनेदु | तर पुर्व पाखे बसंलि हावापानी व बासस्थ- 


24. Le Nepal, V0! IIT, ए. 63-64 भक्तपुरयागु नां थ्व हे 
शब्द दुगु खः । 
25. Indian Antiquary V.IX, pp. 171-72 

लया प्रभावं व अनार्य नस्लया हि ल्वाकज्यागुलि थ्व लक्षण म्हो जुया वयाच्वंगु 
दु। आग्नेय देशी नस्लया रज़्रूप देश स्वया पाना यं । हिमालयया आग्नेयदेशी 
किराततयगुं रङ्गरुप मंगोलक जुड अर्थात्‌ पर्ति न्हाय, न्यताः क्ये छवां बःगु, 
पार्चाछगु ख्वा:पा, चाक ग्वाय्‌ म्हो व लप्तेकुसां (घुम) कुयातःगु थे जोगु सिखा 
जुइ । तर नेपालय्‌ च्वोप किरात जातय्‌ गुहसिके थ्व लक्षण पुरा व, गुम्हसिक 
भचा म्हो जु । निगुगु कस खः भाम्‌ । आर्य भाषा हहाइपि साय व किरात भाय्‌ 
हहाइपि किरात नस्ल या । तर गनं गनं छगु नस्लया मनुखं थःगु भाव लोमंका 
जःखः च्वंपि मेगु नस्लया भाय कापि नं दु । श्वय नमूना तराईया थारुत खः । 
थुमिगु रङ्गरुप मंगोलक खः, तर भाय्‌ भारतीय आर्य भाषा ल्हाइगु । भारतीय 
आयें ब्रम्ह, क्षत्री आदि जातया भेद दु । तर थाख्तय्‌ ध्व भेद मंदु। उकि थुषि 
किरातय्‌ हे ल्या: खाई, आय भाषां ख ल्हासा । 


नेपाःया किराततथ्‌ भासं जात सोदु । छगू हे भाय्‌ ल्हाइषि मनुखय्‌ 
नय स्वने व विधिव्यवहार चलेज्‌ । मग:त ब्याकक उथे हे । गुरुङतय्‌ प्यंगु जात 
E भिखगु जात धका भेद यासां थुकि विशेष भेदभाव सत । ' सुमितय्‌ मिनिगु 
थर व िच्याशु जातया भेदभाव थोंकन्हेयागु खः। थ्व हे तालं सुनुवारतय 
भझिगु थर व मिनिगु थर खः। सेगु किरात जात थामि, हायू, चेपांग, बरामु, 
धिमाल आदि नं मगःतय्‌ थें हे एकता दु । यकथुम्बा व खम्ब्रुतय्‌ भाय पा । भाय्‌ 
कथं जात पासां ब्याक्क खम्बु व याकथुस्वात मिले जुया थवंथः नये त्वने व ब्य- 
वहार चले याना च्वन । तर किरात भाय मांभाय जसां नेवाःतय्‌ भारतीय आये 
थं हे जातपात थीत्यो मव्योया भेदभाव दु । थुमिगु रङ्गदपय्‌ (ऊनय्‌) आय 
नस्लया लक्षण दु । उकि थुपि किरात दगया मखु धका निश्चय यायेफु । थ्व 
आये नस्लया मनत गथे नेपा:या केन्द्रस्थलय बया थ:नु भाव तोता नेवाः भाग 
ज्वना नेवाःजुल धका क्यनेत नेपा:या इतिहासया छगु भागया छु भचा संक्षेप 
थन बोमाला च्वन | 


इ. सं. प. या निगुगु शतांडदो अशोकं छवयाहःपि प्रचारकत नेपाःया 
केन्द्रस्थलय्‌ वया नेपारतयत बोद्ध धर्मया शिक्षा बिल । थ्व ख्वाउँगु पहाड प्रदे- 
शय्‌ विहार वा उत्तर प्रदेशया तापलय्‌ च्व जयाथ ज्यिथित वया च्वने थाकुइ- 
गुल ल्यायह्य ल्यार्सोप भिक्षु भिक्षती वया धर्म प्रचार याना नेपाश्य तवाक 
ज्याज्यां आये हियात ल्वाकबाक यात । थ्व सिलसिला लगातार जुयावं च्वन । 

नेपारतसें नेवार जुया सभ्य व सुरूप जुया बु ज्या, शिल्प आदि उन्नति ला यात, 
तर बोद्धधर्म' ल्वायेगु बल ख्वाउंका व्यू गुल छगुगु शताब्दीया दथुइ विहार लि- 
च्छवित वया इमिगु राज्य लाकाकाल । थुप लिच्छवितर्स च्यासः दे राज्य 
याबले नेवा:तय॒गु दे छगु छगु यायां त्यला थुमित बिसिक छवृत। बिस्यु बि 
नेवाःत ज:खः च्वंपि मुतितलिसे ल्वाकज्याना न्यार्बा जुल । नेपाःगालय्‌ हे च्वना 
च्वंपि पहरी [पइ--हो.] धायेका दुःख सिया च्वंच्वन । पि थौंकन्हे साप हे 
म्हो । आः निस:स्वसः दया दुने थाप न्हनावनीगु संभावना दु । बौद्ध धर्म माने 
याना च्वन । तर चोमि जर्गुल गुभाजु पुरोहित मदया धमं कर्म नं याये मफु । 
नेवाःभांय्‌ हे ल्हाइगु । ग्रियसंन भाजु थुमिगु भाय्‌ नेवाःभाय्‌ मख धागु दु । तर 
थ्व दृः खः। वयकलं दोलखाया नेवाःभायया नमुना खंगुजसा थथे द की मखुगु । 


लिच्छवितयृत उत्तरप्रदेशया ब्रम्हृतसें भ्रष्ट क्षत्री धाइगु। 2६ तर 
थृमिसं थःत गङ्गाति हे पवित्र भापोगु । 29 थाप सनातन धमं माने याईपि 
जगल थाप नापं बम्ह, बञ्जा, ज्यापु, शिल्पकार, इम, दुसाद आदि ब्याक्क 
जात च:गु जुल । थाप नाप बिहावारी यायां लिपा लिपा नं उत्तरप्रदेश व विहारं 
थोचा थोचा मनूत वथावं च्वन । तथो छकोलं मवसे चिची थोचा मुना वेगुलि 
याना छगु निगु पुस्ता हे थःगु भाग्‌ लोमंका वेवा:भाय्‌ काल । गु'गुगु शब्तादीया 
आरम्थय बिहार बौद्ध धसया बावबले ब्याक्क लिच्छबित बोद्ध जुया छगु जात 
जुल । बिहार थार जातिया कुम्हा, धोब्या व थथे हे मेमेपि शिल्पकारत नं थन 
वक्को लिच्छवि ज्ञुया छगू जात जुल । डम व दुसाद क्रमशः पो व च्यामखल 
धायेका च्वन । गु'गुगु शताब्दीया अन्त्ये उत्तर प्रदेशं बैसत बया थपि लिच्छवि- 
तथूत त्याका न्हुगु राज्या नो स्वन। थुपि न्ह वःप बेसतसे लिच्छवितयत राज 
काजया छ ज्या मब्यसे कृषक अथवा ज्यापु याना बिल । “० बमलागुलि याना 
लिच्छविया रुपान्तर लाछी शब्द काथरया अर्थ्‌ प्रयोग जुल । लिच्छवितय त 
बाजी (बजि) नं धा । बेसतसे हेस्याना बनिया नं धायेगु यात । 


बेसतस थःत सुयवंशी क्षत्री धाइगु । मिछगुगु शताब्दीया अन्तय्‌ सिम- 


२६. मनुस्मृति, अध्याय १०, इलोक २२ 
२७. जयदेव द्वितोयया पशुपतियो सिलालेख, 1.0. ४०1. 12 
२८. ये, यल हाडिगां आदि थासय्‌ लिच्छवितय्‌गु शिलापत्र आपा याना 


ज्यापुत च्वना च्वंगु स्वालय्‌ लृयावःगु ढु, मेथाय्‌ म्हो । 


(१२) 


रोनगढय, नान्यछेवं कर्णाट राज्य थापना यागु व थाप कर्णटत सनातन धर्म माने 
याइपि जूगुलि थुमिगु प्रभाव लाना बेस जुर्जाप नं लिपातक सनातन धेय 
अटल जुया च्वन । नान्यदेव नाप नेवाःत सिमरोनगढं नेपा: वःगु खः धेगु छग्‌ 
दन्त्यकथा चले जुया च्वंगु दु । तर थ्व खःगु खं मख । निसः व जछि दे कर्णाट 
राज्य कायम जबले नेपालय बस जुजुपिसं शासन याना च्वंगु जुल । सीमाना 
स्वापि बेस व कर्णाटतय दथुइ गुबल मेल, गुबले ल्वापु जुइगु स्वाभाविक खः । 
मेल जबले कर्णाटतयगु चालचलन तिसा वसः जक हे मखु कि राज्यया मुख्य मुख्य 
कर्पेचारोत नापं नेपालय स्थायी रुपं च्वंवःगु खनेदु । थुपि मध्ये महाजु व कसजु 
निग्‌ थर सोदुगु दु । महाजु कर्णाट राजवंशया मंत्रीवर्गयाप॒ व कसजुपि लेखा- 
ध्यक्ष (कायस्थ) खः । मन्त्रीत महामात्य वा अमात्य धाइगु । महासात्य शब्दया 
रुपान्तर महाठ व्यवहार जुइगु । 

बैसतयगु न्यास: देया राज्यइलय्‌ संदेशय्‌ बोद्ध धर्मया प्रचार तस्सक 
ज्‌ गुलि अनया लामातसें नेपा:पाखे वया गुरुङ, स्यार्पा व मुमितय्‌त बौद्ध धमंया 
देखा बिल । झिनिगु शताब्दिया अन्ततक नं बिहारय बौद्ध धर्म स्वाना च्वगुलि 
अनया भिक्षप वया बरामु नांया आग्नेयदेशी जातया छथोयात बोद्ध धमं बिया 
बलामि यात । निखेरं बोद्धतसे त्यगुलि बस जुजुपिसं थुमित थाय्‌ बो हे पाल । 
थोंकन्हे ये व यलय्‌ दनिगु बहा: छगू निगु तोता, मेगु ब्याक्क बेस जुजुपितिगु 
पालय्‌ दयेकगु खनेदु । थ्व बहा: नेपालि संस्कूपाति प्रतीक जुयाच्वच्वगु खः । 
अन च्वंपि भिक्षु वा बरेत दाहंनिक व बैद्य ने जुइगु । बौद्ध दशनया ब्याख्या 
यायेगु व ब्वंकेगु नापं याइर लि थ्व बहाल व्वनेकया ज्या नं बोगु। वेद्यतसें वासः 
या ज्या नं याइगुलि आरोग्यालयया ज्यानं थ्व हे बहाल बोगु । अन हे द्योपि- 
निगु किपो च्वयेगु व द्यो दयेकेगु ज्या नं याइगुलि थ्व शिल्पशाला (ज्गासः) या 
रुपय नं जुल । थन च्व भिक्षु, भिक्षुनीत गृहस्थ जुइत पिहां वया उपासक वा 
उराय, जुया च्वनीगु । तर बहालय, दुने भिक्षु, भिक्षनो दावं च्वनोगुलि व्य- 
भिचार नं जु। तर थुइत छ अपराधया रुपय ल्याः मस्या । शत्रुलिसं ल्वाय त 
ज्वाब मज्वसे तंत्र#त्रयू॒ विश्वास याइगु | थ्व हे थुमिगु नाशया कारण जुल । 
इ. सं. १३४६ स बंगालया आक्रमणकारो पठानतसे थ्व बहा:ध्वस्त यानाबिल । 
थमिगु विश्वासय्‌ च्वना बेस जुजुपिसं नं ल्वाईप सेना तया मत। उकि थुमि 
लायूकु व देग: ब्याक्क भस्म याना आक्रमणकारोत लिहां वन । सनातन धमया 
देगः जुजुपिसं दयेका बिल । बोद्धतय्‌के शिल्पकला ल्यं दनिगुलि थुमिसं च॑ तछ- 

यागु चीबहाः व बहा: २०-२५ दया दुने हे न्हापा थं हे दयेकल । तर चोबहा: 
व वहाः दसां तंत्रमंत्रय्‌ मनतयगु विश्वास तन । बहा:या अवनति शरु जुल 


लिपाया मल्लदंशया संस्थापक जुजु स्थितिमल्ल छम्ह बंस सामन्तया 
दोलाजि ( घर जुवाइ ) जुया लिपा नेपा:या अधिपति जुल । थ्वं नं थःत सूय 
वंशी क्षत्री धाइगु । थ्वयूक:नाप वपि ब्रम्हुत संभवतः सरवरिया खः । बस सन्त्री 
वा भारदारतसे स्थितिमल्लयात जुजु यारगुल थ्वयूकले मन्त्रि बगय_ बेसतयत 
हे तपे माल । थ्वयकःया काय्‌ ज्योतिर्मल्ल' थः प्रजायात वर्णविभाग याना ज्या 
इना ब्यूबले थःगु वंशयात क्षत्री व थः नापं वप गरु पुरोहितथात ब्रम्ह, बगय, 
तल । थुगु बखतय ब्याक्क बसत नेवा: भाय, हहाना नेवा: जुइ धु कग जुल । 
अयूसां क्षत्रीया चिकथं सिह शब्द थग्‌ नां नापं स्वाइग । ज्योतिमेल्लं थमित 
क्षत्री मनासे बैश्ये तल । थ्व खं न्हासं चया बंसतसे नं येकल । बेसतय गुरु- 
पुरोहित ब्रम्हू तय त छथीयात आचाजु (आचाय) व मेगु थरीयात जोशी 
धाइगु । थृमित नं ज्योतिमंल्लं बम्ह ले मथ्याकुसंलि बेंश्ये थ्याक वन । 

ज्योतिर्मल्ल व वयकःया उत्तराधिकारीयिसं उत्तर प्रदेश व विहार 
रजपुततय्‌ मचात मिकेयाना व्याहा यायेगु नियम दयेकल । थ: थ्या पाखे दु 
सम्तानयात 'महल' व मय्यःपाखं दुपिसन्तानयाज सिह धायेग नियम दयेकल । 
बुलहु बुलह भारदारम्‌ थाप नं थ्यावन | थुपि भारदारतसं थवंथःजक ब्याहा- 
वारी व नये त्वने यागुलि थुमिग॒ छगू वर्ग हे दया साधारण बसयाब च्वन्ह्या 
वन । भारदारय थ्याके मफुप बंसतसे बनेज्या याना क्बेया वगय_ च्वना श्रेष्ठ 
( संस्कृत श्रष्ठी, हिन्दी सेठ ) धायेगु यात । आचाजु व जोशी नं लायकुलो 
पुजा पाठ याइवि च्वेया वगेय्‌ व मपि क्बेया बगंय दुहां वन । थ्व चलन 
मह्लकालया समाप्तो कालतक चले जुयाच्चन । खः जायं, यल, ख्वप व 
दोलखा समेत प्यंग राज्य याना भारदार वगय, लाप बेसतयागु थर पिणूलि 
अपो दत । तर गोर्खाली भारदारय, पांडे, पन्थ आदी गु थर दुगुलि थःत नं 
इमिसं ६ थरी धका धया क्वेया वगंया बसतयत पाँच थर घंगु अर्थ मदुगु नां 
बिलं । ब्यवहार आःतक नं छगु प्रकार चले जुया च्वंग डु । 


थपि लिपाया मल्ल जुजु पिनिगु पालय बिहार मेथिल ब्रम्ह व 
बञ्जात ( ठोकदे ) नं वल । थुमिसं नं नेवाःभाय हहाइग । तर थुभिसं थःत 
नेवाःथाये मछा । 

थ्व जुल सनातनी बेसतयगु खं । आ: बौद्ध पाखे स्वये । पठानतसे' 
बहा: ध्वस्त याना बिसेलि भिक्षु वा बरेत खना मनत विरक्त जुल । उकि 
उगु बहालय्‌ वना गृहस्थत भिज्ञ, भिक्षनी ज्‌ मवन । ल्यं पुल्यंपि भिक्ष्‌, 
भिक्षनी वा बरे, बरेनी ( मालानी ) या ब्यभिचार बूपि मचातसे बहाःजासेली 
ज्योतिमंह्लं थुमित गृहस्थ याना ब्याहा यायेगु नियम दयेका बिल । 
अनलि भिक्ष्‌, मिक्षनो जुइगु ज्या शिष्य परपरां तोफिना सन्तान परंपराय 
लावन । थुगु हे इलय्‌ बोद्ध जुया च्वंपि बरे, उराय्‌ ज्यापु आदिया पुरो- 
हितया ज्या यायेत बरेतयगु दथु हे छगु वर्ग गुरु भाजु बा गुभाजु वर्ग दत । 
बरेत पुजारी जक जुया च्वत । थ्व बौद्ध बिहारय्‌ भिक्षु जुइत बंस व 
ज्यायुतय्‌ नापनायं संय, ग (डः (फड), स्यार्पा व मुमित न॑ वया च्वनीग जुल । 
डाक थाप व्याक्क ल्वाकज्याना दुपि गुभाजु, बरे व उरायतयग रङ्गरुपय्‌ छु 
भचा संगोलक लक्षण खनेदु । थुलिया भरय्‌ छु बिदेशी च्वमितसं व्याक्क 
नेवाःतय्‌त मङ्गोलक धायेग यात । थ्व इमिगु तःघंग भ्रम खः । 


गुमाजु व बरेत गृहस्थ जसां थमिगु बहोः मका धन हे जुया च्वंगु 
खे: । परदेशीत वया थ्व बहालय्‌ च्वनीबले काइग किरायया नां नं बहाल 
जुल । तर वंगु सच्छि दया दुने थ्ब बहा: व्याक्क अन च्वंपि गुभाजु व बरेतसं 
थःगु सम्पति याना इना काल । चोबाहा: जक मंका जुया च्वन । यिने न्हयागु 
देशय्‌ बंसां थ्व हे बहालय्‌ मवसे गुभाजु वा बरेया बरेछुइगु संस्कार जुड 
मखगुलि याना धामिक केन्द्रया रूपय्‌ थ्व बहा: त्यना च्वन। आ: थन न 
ब्वनेगु, ब्वंकेगु ज्या ज्‌, न वासःया, न शिल्पकलाया हे । तर थपि बोद्धतय्के 
थःगु धम्‌ तस्सकं भक्ति दु। तःमिपि बञ्जातसे धामिक सेवाया निम्ति गुलि 
ततःधंगु दान या, उलि सनातनोतसं मया । 


समुद्र थ्यंक कोति पता ब्वपेका धका धाइषि लिच्छवि” बा ज्यापु- 

तयगु अवस्था थुदि मल्ल जुजु पिनिगु पालय्‌ नं भचा हे मभिन । ज्योतिमंल्लं 

थुमित शाद्रय्‌ तया व्यूगु जुल । क्वेया दर्जाया झिल्पया ज्या याइपि मालो, 

चित्रकार ( गयु, पु ) नो, नकम्ति आदियात ज्यापुयाबे क्वे लाका बिल। 
थ्व ब्यवस्था थोतक चले जुया च्वन । 

ein 

२९. आसागर प्रथित शुभ्र यशोध्वजानां राज्ञां कुलाष्बर शशी भुर्विलिच्छ- 


विनाम्‌ (यले च्वंगु नरेन्द्र देवया ६४५ या शिलापत्रं) 

महलत सिधसेंलि श्री ५ पृथ्वीनारायण झाहं व वयकःया उत्तराधिकारी - 
पिसं नेवा :तयूत सेनाय्‌ भर्ना सयायेगु नियम यागुलि क्षत्री धका दावा याइपि 
६ थरी बेतससे ज्या मदया निराश जुल । तर निजामति ज्याय कायेगु नियम 
दुगुलि सिगलिलां निसं महाकालीतकया पहाड च तराईया अदालतय्‌ स्मेत वने 
खंगुलि संनिक बृत्ति मढुसां मद्यात । काठमाडौं (यें) राजधानी जगुलि राज्य 
भरया धन थन मुना बनेज्या आपाल बढेजुल । थ्व ज्या याइपि श्र ष्ठ-बसत व 
बरे उराथतसं नं त:मि जुइगु मोका दत । परन्तु इ. सं. १७४० निसे भारतीय 
मारवाडी व बनियांतसं थातं च्वना ये बनेज्या यायेगु अधिकार कासेलि 
थुमिसं भारतपाखे वगु मालया ब्यापार थःगु ल्हाती लाकल । संदेलिसे जुइग 
बनेज्या जक बरे उरायतथग ल्हातय्‌ ल्यन । इ. सं. १६४० निस छम्बिया लें 
चासंलि ये पाखं ल्हासा ब्यापारी माल वये वने दिना थ्व ब्यापार नं तोफित । 
उकि मारवाडी व वनियाँतयत थाप श्रेष्ठ व उरायतस लिलाके मफया इमि 
बञ्जाः (एजेन्ट) थं ज्या च्वन । अयसां ६ थरी सिबे थाप उन्नत अवस्थाय 
लानाच्वंग खनेदु । 

शाहवंश व राणातय्‌गु समेत शासन व्यवस्था फोंजी ढङ्कयागु जुगलि 
कृषकवर्गया ज्यायुत आओ चुसेजुया न्हर्योन्ह कंगाल जया चना 
च्वंग दु । इ. सं. १८१६ स अंग्रेज राजदूत यं वया च्वंसेलि बेलायती 
ढङ्गयागु छे दयेकर्गाल याना वास्तुकलाया कमितसं यक्को 
ज्या याये खना थःग अवस्था उन्नत याना च्वंगु दु। शासकवगं बेलाइती मुति 
ब किपातयूग आदर याना नेपालय्‌ दयेकोग सूति व किपातयगु अनादर याना 
ब्यूगुलि उराय व पुतयके दुग थाप निगु ज्याया तःधंगु दुर्दशा जुया च्वंगु दु । 
श्री बल बाहू नेपालं थपि निग कलायात संदे व चोन यंकूबले कुबलखां थं 
जाम्ह तःधंम्ह बाच्छानं वइत बडो आदर याना थःगु शिल्पशालाया नायो याना 
बिल । थौं व हे कलायागु थज्याग दुर्दशा खना सु नेपाःमिया नुगःमख्वइ ? 
५. नेवाः भाय, नेवाःतय्‌के च्वंगु बंगुन व गुन 

आग्नेयदेशी भाषाय्‌ प्रसार जुइगु गुन मदु। थ्व भाय्‌ ह्हाइपि मगः,गुरुङ 
आदि थःगु दे तोता मेथाय्‌ वनी बले छग्‌ निगू पुस्ता लिपा हे थःगु भाय 
लोमको । थ्व खय्‌ सत्तिगु उदाहरण रुमजाटारया गुरुङतयगु दु । थपि लमजङ 
बा कास्को वया थन च्वंगु निसःदं मदुनि। थुलि म्हो इलय्‌ हे थुमिसं थःग 
भाय्‌ लोमेके धुंकल । थ्व कमजोरी नेवाः भासय्‌ नं डु । नेपा:गाः, वया पुर्व 

पाखेया मो त आदि न्हयगु गां व दोलखा भूछें जुया च्वंगुलि अन मँवाःभाय्‌ 
ल्हाना च्वन । थ्व भाययात राटू भाषा यावेत मल्ल जुजुपिसं साहित्य च शिला. 
पत्र स्मैत थ्व भाषा च्वका नेपाल भाषा धका नां छत 1 तर परवतिया भाषांचे 
प्रसार जुइगु गुन दुर्गाल थाक तोषुगुलि थेया जुजु प्रतापमल्ल ह. से १६६६ या 
रानीपुखया शिलालेखय्‌ थ्व है भाय्‌ छ्यगु खः । भिन्हयगुगु शताब्दी छु नची 
नेवाःत गोर्खाय्‌ च्वेवंगु जुल । इमिसं थःगु भाव एकदम लोंभंका परवतिया भायः 
यात माँभाय्‌ नाल । इ. सं. १७६९ निसं १९०५ तक छ नेवाःत नेपाःगालं 
पितिगु जुल । थपि पोखरा, धनकुटा, डोटी आदि थासय्‌ च्वंवन। थुमिसं में 
थःगु भाय्‌ लोमंके धु कल बा लोमंकेत तयार जुइधु कल । लिपा थः बासि पिने 
च्वंबंपिनिगु नं थ्व हे पहः । 
तर थ्व भाषाय्‌ ख्वपया जुजुपिसं आपालं प्याखे च्वया पुलांगु नृत्य कला 
च रागयात रक्षायाना त:गु दु । परतिया भायुया दकसिबे पुलांगु नमुना नं थुषि 
प्याखनय्‌ दु । उक थ्व भाययात उद्धार यात धा:सा जक हे नेपाली संस्कृतिया 
नृत्यकला, रागविद्या, गानविद्या उद्धार जुड फइ । तर आयं भाषाया न्हूगु शब्द 
जायेका न्हूग्रु साहित्य तयार यात धा:सा थ्व भाययात कुठाराघात जुइ, उद्धार 
जुड मखु । उकि नेपाली विद्धानपिसं थ्व भायया दतले पुलांगु शब्द व ब्याकरः 
णया नियम माला पुलांगु थासाय्‌ थानाबं यंकल धा:सा राष्ट्रिय सम्पत्तिया 
उद्धार जुइगु आस दु । 
आये ब आग्नेयदेशो नस्ल मुना दुगु थोंकन्हेया ७० लख नेपाली 
जनताय्‌ स्वंगु लख नेवाःत दु । उकि मध्ये निगु लखति थःगुमूछे दु। 
धाप आर्यं नस्लयाखःसां आग्नेयदेशो भाषा नस्लया नातां आयं 
जनता नाप भायया नाता. आग्नेय जनतालिसे सम्बन्ध स्वाना नियु 
नस्लयात स्वायेगुली चुक्या ज्या ब्यूगु दु । थमिके छगू तःधंगु गुन दु-नागरि- 
कता। थ्व गुनं याना थाप थवंथः छपा जुया च्वंगु दु। इप थवंथः मिले जुया च्वने 
यो, ब्याग ब्याग मख्‌ । शहरय्‌ जुइमा बा गामय छखाछे स्वाक्क हे मेगु छे 


दनी । तर थ्व गुनं छगु बेगुन नं थमिके दत । थपि मेथाय्‌ वना चाहिले मफु । 
पहाड बा तराईले हाकिम जुया वनीपि बा ब्यापार यावनोपि नेवा:त थःगु अड्डा 
अदालत बा बजार तापाक आपा मवं । मेगु जात च्वंगु गांया क्वथ्यंक वना हाल* 
चाल सीकेगु इच्छा थुमि साप हे ह्यो । तर थौंकन्हे थ्व बगुन तनावं वंगु दु । 

मेवा:त मध्ये मुख्य जुया चर्वोप ६ थरी बेसतयके त:धंछ अपोगुलि थवंथ: 
ब्याहावारी व नय्रे खनेगुलो नं नातिकुति. याइगु । थुमि जातपातया क्रम सं स्वा- 
हाने थे च्वे कवे ला । सरकारी मोकरीया वृत्ति कया त:गुलि सरकारया बा च्बेया 
हाकिमय़ा दवाब सखुगु ब्यवहार यायेगु बानी थुसिके बु। सूदखोरी थः जुवा- 
खोरी नापं यासा तडक भडक फार्ये फुई याना च्वनोगुलि पांचथरी श्रेष्ठत तःमि 
मञ्‌ । पांचथरीत बनेज्या याइपि जर्गालि विश्वास बद्यायेत ब्यवहारय्‌ इमान्दा- 
रोया अपो बिचा:या । बोद्धत झन इमान्दार ज्‌ । लू वहूःया ज्या घाइपि बरेत- 
यत छु लिखत सकासे हे दोलंदोया माल ब्यूसां मकया गुलसं धाइ भयु । 
शिल्पया ज्या याइपि उरायूतयके नं बेईमानी आपाल ह्यो । तर म्यादया ढुने ज्या 
सिमधयेकेगु छगु मामिगु बारी दु । बुइ ज्या याइ ज्यापुत ला भन हे ईमा- 
न्दार, सोझ व मेहनती । थुमिके सह यायेगु बानी दु । थूमि मिसात नं ईमा- 
न्दार ॥ चीमि जुया मेपिनिगु छेयं भवाति च्वना मन स्यंकपि कथित बाहेक भेषि 
काथितयुके व्यभिचारया नं हे खने मवु । मेहनति ने भाग्तति हे ज्‌ । 


नेपाःपा प्राचीन मूल संस्कृति 


सभ्यता घ संस्कृति अलग्ग खःसाँ सभ्यतायो सार संस्कृतिया निर्माण 
श्ुजु वनीगु ज्‌ गुलि निगुली नित्य सम्बन्ध दया च्दनो । मन जाती सहयोगया 
भावना ब्वलना समाजया निर्माण प्रारम्भ जुसेलि सामाजिक नियम थोर यायेत 
समा च्वनो । सभाया नियम कथं च्वनीगु समाज सभ्य धाइ । सभ्य समाजय 
दुगु पुनया नां सभ्यता खः । संपारय सकभने सभ्यताया उत्थान 
छगू हे इलय्‌ जूगु मख्‌ । गर्ने च्यादो भिदो दे पुलांगु संस्कृतिया चिन्ह: 
लुया बुल अन उलि हे न्हापा सभ्यताया उत्थान ज्‌गु व गर्ने गनं थौं 
नं मनूतय्‌ अथां जंगली अवस्थाय्‌ लाना च्यंगुलि सभ्यता तापाक्क च्यंगु 
 खनेदु । दृष्टान्त कथं नेपाःहे छगु संग्रहालय जुयाच्वंगु दु। थत आपा पुलांगु सां- 
स्कृतिक चि ल्या सवो । अयूर्सा २५०० दें न्ह्योनिसेया कलात्मक चि ल्या वो । 
मेपाखे थ्व हे नेपालय्‌ अधेसभ्य अवस्याय्‌ च्वना चर्वोप चेपाङ, राजते आदि व 
बिलकुल असभ्य अवस्थाय्‌ च्वना च्वंपि राजी, कुशुण्डा आदि तं दु । 


संस्कृतिया चि.ललिंतकला अथवा साहित्यकलाय्‌ 'प्रकित::जुधा छवनी । 

सिन्धु खुसिया गालय्‌ उत्थान जुगु सिन्धु सन्यताया चि, वास्तुकला व. पूतिक- 
लाया रुपय्‌ लया घोग्नु बु | अंन हे साहित्य 'कलाया चि कथ मुद्राय्‌ ष मेथाय नं 
अत्यल्प सात्राय्‌ उंगुःईशया आख।:लुया वोस बवंने सफुनि । थ्व. अनायं संस्कृतियात 
संहार यापि भारतीय आर्यत ललितकला मस्यूपि जूगुलि इमिसं- साहित्यय्‌ हे 
:गु संस्कृति तोता वंगु दु । देसुया निम्ति संस्कृत भाषाय्‌ शिपालया- अर्थय्‌ 
कुशल' ब. 'प्रबीण शब्द प्रयोग जुया च्वंगु वु । भायतस शिल्पकला. जुक्वो अनार्य 
शव्रया जिम्माय तोता ब्यगुलि यज-योगादी कुशया बस्तु दयेंकेगु व बिनोदया 
निम्ति बीणा थायेग ज्याय इषि शिपाल ज गुलि, शिपाल्या अथ हैं थपि निंगु 
'हाब्द लिपा ब्यवहार जगु खेनेदु। “शिपाल' शब्द खश भाषायां जगलि व थंकिया 
सस्बन्ध 'शिंल्प' नाप खने दुगलि''खश' आयत घिल्वकार जगु खनेकु {` -भारतोय 


(१९) 


भायं व खश आर्यया थ्व सांस्कृतिक भिन्नता ध्यान बी जोग्य ज्‌ । 

बतंमान इलय्‌ सिगलेला पहाड व मेची खुसि पश्चिमपाखे महाकाली 
तकया हिमाल, पहाड व तराई समेत जाना नेपा:जुल । थ्व नेपाःया जनताप 
किरांत व बजी (बाजी) नं थ्या । खश व बुजो आये जातिया जुया नं आपाल 
पागु कचाय्‌ लागुलि थुमिगु सभ्यता व संस्कृति ल्वाकज्याना नेपाली सभ्यता व 
संस्कृति जगु चर्चा कवय याये । 

बर्तमान युगय्‌ थनि निसः दं न्ह्यो गोरखाय्‌ किरात जातीया मगः व गुरु- 
इयात मिलयूयाना आर्य जातिया खडातसं गुगु न्हगु सभ्यता व संस्कृतिया उत्थान 
यात, थ्वेत गोरखा संस्कृती धका नां छुये उचित, तर थुगु संनिक संस्कृति 
गोरखां पश्चिमपाखे लमजुड-तनहुंनं प्यूठान तकया प्रदेशया खश, गुरुङ व मगःत 
नं सिलेजगु व गुबले गुबले पुवपाखेया खम्ब्‌ ब लिम्बु नं मिलय्‌ जुइगुलि गोरखा 
धगु प्रान्तीय नां छुइ उचित मजूर्गाल 'गुर्खा! धेनु अंग्र जी नां चलयूयाये उचित 
खनेदु । आः थ्व सेनिक जातिया केन्द्रस्थल गोर्खा मजुसे पोखरा जुवोगु दु । थौं- 
कन्हय्‌ सभ्य संसारय्‌ नेपाली जनताया प्रतिनिधित्व याइगु थ्वंहे जुल । लमंके 
माःगु ख थ्व खः कि गुर्खा जाति नेपालीया दुनेला; गुर्खाया दुने नेपाली मन्ह्यों। 
श्री ५ पृथ्वीवारायण शाह्या नेतृत्वय्‌ गुर्खा जाति उगु बखतया नेपालो (नेवाः) 
यात त्याका न्हग्‌ राज्य दयेक्सां थ्व नेपाली जातिया ललितकलात्मक सभ्यता 
व संस्कृतिलिसे बुना काठमाडौं राजधानी याना थःहे नेपाली जुल । थुकथं गुर्खा 
तयग्‌ सांस्कृतिक पराजय व नेपालीया सांस्कृतिक बिजय दुग थ्व नेपाली राष्ट्र 
८४ लाखया आवादी जुया संसारय्‌ नां चलय्‌ जगु दु । थ्व आधुनिक नेपाली 
सभ्यता व संस्कृतिया बिषय खः। नेपा:या प्राचीन मूल झस्कृतिया अन्वेषण 
यायेयू थ्व लेखया मुख्य उद्देश्य खः । 

 नैपालय्‌ सभ्यताथा आरम्भ इ. सं. या सिबे न्हपसः च्फासः दे ऱहयो 
निस जय अनुमान या । थुखले तिस नेपालय बोद्ध ब शव तान्त्रिक सम्प्रदायया 
उत्पाद सजतलेया अन्दाजी भिस्वसः दया समय प्राचोत काल धाइ । व प्राचीन 
कलया सूल संस्कृति अन्वेषण यायेत भगवान गौतम बुद्ध ब मोयं जुजु अशोकया 


ई:या संस्कृत साहित्यया अन्वेषण छखेपाखे व मेपाखे मध्य युगया अन्त्य तक खशत 
सखिका लेकंनिसं पुर्वपाखे वता चरने मफया किरात जातिया जक निवास जूगुलि 


ख तिय ससा व सामाजिस प्रथा आदिदा नं अन्वेषण याये साग दु । मध्य 
मुखय, यवान. च्याइुया ऋमपा बुताएठ कथं सिग्रलेलांतिस कया सखिक्रा लेक 

लकया किरांत देश नेपा:या दुने थ्याकीग व थ्व देयया मध्य भाग्य बाग्मती 
खुसिया फुसय्‌ च्वंग यालय्‌ नेपाःयप्र केन्द्रस्थल जुया च्यंगू खनेदु । थ्व केन्द्रस्थ- 
लय्‌ गौलमबुद्ध व अशोकया बखतया गुगु मुल संस्कृति ल्या वो, वेत हे नेपा:या 
सूल संस्कृति धाये मागु खनेदु । थ्व केन्द्रस्थल दुगु गालय्‌ दुपि नेवाः जाति, 
प्राचीन कालंनिसे च्वना चर्वाप खः धंगु प्रमाण आपालं दु । थ्व जातो खनेदुगु 
जातपात व छवाछतया भेदभाव, भारतीय आयं सभ्यताया लक्षण खः धंगलो 
सन्देह मदु । नेवा; जातिया जनताया थाया रंग रुप व मध्य युगय्‌ लया वोगु 
मन्‌या मुति ग्रंकित म्हया नक्साय्‌ नं आयं-लक्षण खनेदु । तर नेपाल भाषा 
आयें भाषा वर्गया मखु, किरांत भाषा वगंया खः। अथे ला ग्रियसंन आदि भाषा- 
विज्ञपिसं नेपाल भाषायात संय्‌ भाग्या झोलय्‌ तया त:ग ढु । खुगुगुः शताउदी- 
पा आखोरय कुति व केरुङपाखे संदेशय्‌ वयेवने यार्सेलि संय भायया प्रभाव 
अप्पो लाना नेपाल भाषा नं संय्‌ भायया ब्याकरणया थासय थन जुई । तर 
प्राचीन युगय्‌ इतिहास कालं न्ह्यो आसामपाखं संय्‌तय्‌ छु दल वया च्याएुगु या 
किरात जाती दुबिना वंगु लक्षण गनेदु । अयस लिम्बु, खम्ब्‌ व थासि आदिया 
भाषाय्‌ पि संयतसें छु प्रभाव लाके मफया किरांत भाषाया मुख्य लक्षण 
सार्वनासिक रुप दया च्वंगुलि प्राचीन युगया नेपाल भाषाय्‌ सेय्‌ भायया प्रभाव 
लाइग नं सम्भव मज्‌ । 

थुकथं वर्तमान समयया व मध्य युगया नेवा: जातिया रंग रुपय्‌ आयं - 
लक्षण दुगु व भाषाय्‌ किरांत लक्षण खने दुगु साप हे ज्यार्मछग समस्या 
खः । थकिया समाधान निग कथं जुइफु -- 

(१) नेवाःत न्हापा किरात जातिया खः, थःगु भाषा होका आये 


जुल; अथवा 
(२) नेवाः झायं जातिया खः, लिपा थःगु भाषा तोता किरात भाषा 


जवन । 

थृवि निगु तकय्‌ न्हापांया असंभव, निगुग संभव ज्‌ । इतिहासं मं 
ई. स. १०० या आसपासय उत्तर बिहारं लिच्छवीत वया किरांततयत हटय्‌- 
याना इमिगु राज्यय_ अधिकार यागु खनेदुर्गाल किरातयात हटयूयाग खनेदु । 
लिच्छवीत बजी जातिया भारतीय आय खः। थुमिसं किरांततय_ राजपाठ 
कार्सेलि थुमित बुलृहुं बरुलूहुं बाग्मतीया फुसेच्वंगु गाल' चोका इमिगु भाषा 
व सभ्यता मापं कासेलि आय्यं जातिया खंल्हाबरहाया भाषा किरातवगंया 
जूवोगु प्रष्ट ज्‌ । थ्व खे नेपाल, नेपार व न्यार्पा शब्दया ब्युत्पति प्रष्ट जू । 

*नेपाल' शब्द दकसिबे न्हापां मोय्य जुजु चख्रगप्तया मंत्री कोटील्यं . इसवी 
संबतयाबे स्वसः दे ति न्ह्यो च्वग॒अथंशञास्त्रय दु । उग्‌ बखतया बिहारया 
मागधी भाषाय 'र' या पल्सा 'ल' नोवायेगु नियम दुगल संगधया राजधानी 
पाटलीपुत्रय च्वगु अथेज्ञास्त्रय मागधी उच्चारण कथं 'नेपार' या पल्सा 
“नेपाल? च्वगु स्थानीय भाषाय, नेपारया नेवार' जग्‌ व पिर्तॉव नेवाःत सुमि 
(तामाङ) लिसे ल्वाकज्या बंसेलि उच्चारणया-भेदं 'न्यार्वा' धागु खनेवु । 

आः सीदत कि प्राचीनतम नेपाःया क्षेत्र तःघ॑ मज्‌ । नेवारतयगु 
आवादि दुग॒ वर्तमान नेपा:गाः घ वया पुं पालेया चिधंगु क्षेत्र थुको थ्या । 
थ्व प्राचीनतम नेपा:या सुल निवासी नेपार नांगा किरांति जातिया छगु चिधंगु 
का दुगु ख: । थ्व कचाया सभ्यता कालय्‌ खने दुग संस्कृतियात हैं नेपा:या 
प्राचोन झूल संस्कृति सनयूयाय फु । सखिका लेक निर्से कया सिहबेला तकया 
“किराँत जातिया आवादी न्हापाँ सभ्यताया उत्थान गथे जुल धग न्हासः बिचाः 
योय बहू ज्‌ । सभ्यताया उत्थानया निम्ति न्हापाँ छग्‌ सभ्य जातिलिमे 
सस्पक जुइ मा । निगगु, आथिक उत्पादनया प्राकृतिक साधन दयेसा । 
उत्तर सारतय्‌ आयत वया आवाद जुया सभ्यताया प्रसार याग दोलंदो द 
तक थ्व सभ्यताया जः थ्व गालय्‌ अक मख्‌, च्वाएगुया पुवे भागया पहाड 
खण्डय्‌ यनं नं ध्यंगु खने सदृ | महाभारतया प्रसिद्ध जुद्ध जग्‌ प्यसः न्यासः 
दें लिपा उत्तर भारतय आपाल जनपद राज्य थापना जबले उत्तर 
बिहारय्‌ बजी व मल्ल मांया तिग्‌ प्रजातंत्र-राज्य थापना जगु खनेदु 
थुसिसं हे महाभारतया गु निसे दक्षिणपाखेया हिमालयया तराईलय्‌ च्वॉप 
किराँत बर्या थाक जातियात आय सम्यताया शिंक्षा बिसँलि थपि थारुतसें 
आये सभ्यता ग्रहण याना आयं भाषा नालाकागु खनेदु । थुपि हे थारु घगंया 
चाया थलबल दंयेकेग ज्या याइपि कुम्हा: व न्या लायेंगु ज्या याइपि दनुवा:त 
न्हापा गण्डकिया सियं सिथं महाभारत पहाड पुला पाहाड ढुने बना नेपा 
'गाःया पश्चिमौत्तरपाखे आवाद जुल । लिपा कमला खसिया सिथं सिंधुलि 
भांज्याड पुला सुनकोशीया सिथय्‌.व थ्व गाःया पूर्व भागय्‌ तथा बाग्मती 
-सिथं दुहां वना गाःया दक्षिण भागंय्‌ नापं या आवाद जुसेलि थुमिसं हे दक- 
सिबे न्हापां नेपालय्‌ आयं सभ्यताया जः हगु खनेदु । कुम्हाः व॑ दनुवाः तथ्‌गु 
सहबास नेंपारत नं बजौतग्गु देशय व मागधय घना सभ्यताया शिक्षा कया 


चोगुलि थुगु बखतंनिस थुमिसं सभ्यताया न्हापांगु त्वाथलय्‌ पदार्पण यागु खनेदुं । 
थ्व अन्दाजि ईसबी संबतयाबे न्हयसः च्यासः दें न्हापाया घटना खः । 

 नेवाःत सभ्यताया त्वाथलय्‌ गया नं न्हापां बु ज्यापाखे ल्यूगु खने सवु । 
पञ्लुपालक.जुया हे च्वनाच्वंयु खनेदु 1 थुमि मुख्य पशु भ्यायचा खमेदु । - शायद, 
सा मदु. जुड । संभवत आये सन्यताया ज; लाये न्झो थाप पशु लहोगु अवस्थाय्‌ 
थ्यंगु जुइ । महात्माबुद्धया निर्वाण जुड छु दें "ह्यो कपिलबस्तुई उ्वाप शाषय-- 
तंगूत कोशलया जुजु बिड्डवं संहार यासे लि शरणार्थी. शाकयत नेपालम्‌ वोगु 
खः। इमिगु हालचाल सोकेत बुद्ध यः प्रमुख शिष्य आनन्दयात नेपाः ष्छया हवले 
वयूकलं नेपालय बिज्याना इमि ब्यापार चलय्‌ जुया च्चंगु खन, अले ऊनी न्या- 
वोप ब्योपारीतलिसे हे लिहाँ नं बिज्यात । थ्व खं 'सर्वास्तिवाद विनय संग्रह' 
धगु संस्कृत ग्रन्थय्‌ च्वया तशुलि घटना-कालयाबे आपाल शताब्दी लिपा च्वगु 
खने दसां थुकिया पुष्टि कोटिल्यया अर्थशास्त्र नं जूगु दु। थ्‌को नेपालं मगधया 
राजधानी पाटलीपुत्रय्‌ मो यंकोगु बस्तुई आपाल प्रकारया ऊनी कापया चर्चा 
याना तःगु दु। उको हे 'भिद्धिसी' नांया च्यापाटा दुगु वां मप्याइगु हाकुगु घ्म 
राढीया चर्चा याना तःगु दु । थाक प्राचीन नेपार बा नेपालीत भ्यायूचा लहिना 
ऊनया का निला रंगययाना काप थाइगु घंगु खंन प्रष्ट ज्‌ । महात्माबुद्धया 
जोवन-काल तक नाप च्वंगु बजी व मल्ल राज्य प्रजातन्त्र जुगुलि नेपालय 
गठन गग किराँत राज्य नं प्रजातन्त्र जुइगु स्वमाविक खः । उगु खखतय्‌ राज 
तन्त्रया गु जायस हे मदु । इ. सं. प. ४८० पाखे बजी व मल्ल प्रजातन्त्र -राज्य- 
सगधया राजतन्त्र राज्यय मिलयूयाना कागुलि थुगु हे बेलंनिस किरांतया राज 
तन्त्र जुल जुड । थमि धम थोंकन्ह्यया खम्ब बा लिम्बुतय थं उपासना मूलक 
जूगु खइ । उगु बखतय मृतिपुजाया नां हे नं भारतथ्‌ मदु । भारतीय आर्यतसें 
अनार्यतय्‌त यज्ञ, योग आदि याके मब्यू । उकि आर्य धर्म कायेगु ला छखेया खं, 
आये भाषा नं थुमिसं मनागुलि लिपा वोपि बुजी जातीया लिच्छबीतसे नं कि- 
रांत भाषा काये बाध्य गुल । थुपि लिच्छबीतसें खालि साहित्यिक भाषाया रुपय्‌ 
संस्कृति भाषायात काल । 
किरांत जाती, आर्य जाती थ वर्णभेद मदुगुलि ब्याक्क नेपारत समान हे 
जुल । लिपा लिच्छवीतसें व लिच्छवी लिपा बेश्य,मल्ल आदि नं बिधवा बिवाह 
यायेगु ब बिवाह सम्बन्ध बिच्छेद यायेगु गुगु अनार्य प्रथा चलय्याना तल व थोँ 
तक मं चलय्‌जुया च्वन, व न॑ थुपि नेपारतय्‌गु प्रथा परस्परांनिसं चलय्‌ जुया 
वयाच्वंगु खनेदु । थृषि निगु भिगु प्रथां हे लिपाया नेवा;तय्‌ बिचय्‌ सामाजिक 
संगठन बल्लाना वोगु खनेवु । उकि प्राचीन नेपाःया मूल संस्कृतिया चि स्वरूप 
बिधवा-बिवाह व बिबाह बिर्छेद, नेबा'जातीइ थौं तक ने दथा घया स्वत । 

प्रकृति थ्व नेपाःगाःया निवासोतयत अनेक प्रकारया आथिक सुविधा 
प्रदान यागुदु । बाग्मती व वया सहायक खुसि गा:या मध्य भागे सिचितै ज्‌। 
छचाखेर च्बंगु फेदि पिहाँ वोगु क्वब्वालखं त्यंगु भाग नं सिचयं ज्‌ । थाकॅनर्‌, 
थें पाखा, पाः उगु बखतय्‌ मदु । खुसि-ब्या थाँयाबे स्वस्व तब्या। प्राय न्ह्लोथाय्‌ 
नं व विशेष याना दक्षिण मागय्‌ कंचाया खानी आपालं ढुगुलि बुया निम्ति सा 
कम मज्‌ । उक्ति उत्तर बिहार नाप सम्पर्क जुर्सेलि नेपारत बु ज्याय्‌ शिपालु 
जुल । थ्व बरु ज्या-कला, चा व ल-फयया भेद भारतीय मँदानया कृषि कला- 
लिसे प्रात । थ्व नं नेपा:या प्राचीन मूल संस्कृतिया चि खः। थ्व याःया दक्षिण 
भागय्‌ च्वंगु चन्दागिरी व महाभारतया पहाडया दथुइ च्वंगु टिस्ट्झ निसं बिहा- 
वर तकयर गइ सिजः, नें, म्हः ब टीनया खानी आपालं दुर्गाल बस्तों २५,३० 
माइल तापागु थ्व खानी धातु लिकायेगु सोभाग्य प्राप्त जगुलि गाःया दक्षिण 
भागया, थौंकन्हय या यल देशय_ उबलेनिसे शिल्पकलाया बिकाश जुया वोर्गाल 
छु छ' अप्पो शिल्पकला मेथाय याबे अष्पो दु । थ्व नं प्राचीन भूल संस्कृतिया 
छगु ल्यं-पुल्यं खः । 

थोंकन्हय्‌ यलया गुगु बोद्ध बिंहारयात 'यम्पी' धया च्वन, वयात अशोकं 
दयेकूग॒ खः धका आष्ट बाखं चलय जगु दु । अशोक दयेकग चेत्य भारतेय गरने 
मदयेकूनिगु सच्छि दे न्ह्यो निसे, उंगु बखतय बुद्ध व बोधिसत्वया मूरति दयेकेंगु 
कलाया आबिषकार मजूनिगुलि, बुद्ध व बोधिसत्वया मूर्ति दुगु थ्व चेत्य अशोकं 
दपेकेगु असम्भब खः । इ. स. ६४५ या अन हे च्वंगु नरेन्द्र देवया शिंलालैखय 
'युप ग्रांम' या नां वोगु दु; थ्व हे नाया बिकृत रुप 'यैल' थौकन्ह्य_ पाटन 
शहरया पर्याय जुया च्वंगु दु। यप बिहारंया छोटकरी रूप 'यम्पो' खनेदु। 
अशोक हिमालयंया प्रदेशय बोद्ध धमं प्रचार यायेया निम्ति भञ्किम आदि 
मथया खालि सभ्य जू नेपारतस जक व शान्तिमय सन्देश ग्रहण याना बोद्ध 
सम्प्रदायया दीक्षा कायेगु आर्म याग खनेदु । थ्व बोद्ध सम्प्रदाय न॑ प्राचीन 
नेषा या मूल सस्कृतिया छगु मंह॑त्व॑पुणं प्रतीक जुँइगलीं संन्देह मैंदु । 

थपि बाहेक किरति संस्कृतिया मैग चि नं पुलांग नेपाल भाषा साहित्यव्‌ 
व बया तलय्‌ दुबिनाच्वंगु खण्डहरय, लया वगु संभावना अप्प दु, तेर थ्व अम्वे 
षणया ज्या थायेगु ईःवया च्वंगु बु । जय नेपाल ! 


NRE 

मलुखाया प्रकाशन 


१. भोगुम्ये 

२. रूपा (प्याखं) 

३. जुजु सिद्धिनरसिह मल्लया 
म्ये पुचः 

४. उपहार (गोतोकाब्य ) 

५, नेपाल सम्बत छगु विवेचना 

६. नेपाल भाषाया प्राचीन 
काब्य व काव्यकार 

७. शिवरात्र पर्वंकथा 

८. भोगु म्ये (निगुगु) 

९. बो निभा: {चीबाखं) 

१०. विदेशो विद्वान व 
नेपाल भाषा 


११. 'ज छन्त याकन काएके हय्‌ 


१२. भोगु म्ये (स्वंगुगु) 
१३. सितु माः (बां मुता) 
१४. नेवाः, नेवा: भाय व 


संस्कृति 


१५. श्री श्री श्री मुद्रा राक्षसकथा 


-मु हा क्षेत्रवहादुर कायस्थं 
-स्व० हेमलाल जोशी 


-सं० छुत्रबहादुर कायस्य 
ज्छत्रवहादुर कायस्थ 


-छत्रवहादुर कायस्थ 


-सं० छत्रबहादुर कायस्थ 
-सं० छुत्रवहाबुर कायस्थ 
“सें० छत्रवहादुर कायस्थ 


-भूषण प्रसाद श्रेष्ठ 


-न्याह्य च्वमिया संयक्त कुतः 
-स्व० भरव गोपाल 

-सं० कुमारधर जर्मा 'ज्ञानी 
- सं० छत्रवहादुर कायस्थ 


- सुन्दरकृष्ण जोशी 


-स्व० वावुराम आचाय 
“अनु. स्वयम्भुलाल श्रेष्ठ 


“पं? छत्रवहादुर कायस्थ 


थाकः- रत्म प्रिग्टिकू प्रेस, ईखाछे , ललितपुरं, फोन न. 


